八度

八度係音程嘅一種，就咁講 ｢八度｣ 係指6個全音嘅距離，相距八度嘅兩個音一定係一樣音名。雖然 ｢八度｣ 字面上係指五線譜上面相差八個位，但係西方嘅音樂傳統其實係基於物理上樂音頻率嘅比例，而八度就係指頻率比例係 1:2，換句話，高八度即係頻率變兩倍，低八度即係頻率減半。

6個全音嘅八度喺性質上屬於 ｢完全｣ 音程；所以畀名叫嘅時候叫純八度、完全八度或者完美八度，一般俾人感覺係舒服嘅。

喺和聲學入面，純八度係第二簡單嘅音程關係，亦都畀人叫做「音樂上成日用到嘅音程」。

增八度同減八度
純八度升半音叫增八度，即係13個半音嘅音程；純八度降半音叫減八度，即係11個半音。喺十二平均律之下，減八度同大七度係同一個音程，唔同名只係因為喺五線譜上面寫法唔同。

攷

音樂